ΚΑΝΟΝΙΣΜΟΣ ( ΕΟΚ ) αριθ . 1214/89 ΤΟΥ ΣΥΜΒΟΥΛΙΟΥ της 3ης Μαΐου 1989 για τον καθορισμό, για την περίοδο εμπορίας 1989/90, των τιμών που εφαρμόζονται στον τομέα των σιτηρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πράξη προσχώρησης της Ισπανίας και της Πορτογαλίας, και ιδίως το άρθρο 89,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1213/89^(2 ), και ιδίως το άρθρο 3 παράγραφος 5,

την πρόταση της Επιτροπής^(3 ),

τη γνώμη του Ευρωπαϊκού Κοινοβουλίου^(4 ),

τη γνώμη της Οικονομικής και Κοινωνικής Επιτροπής^(5 ),

Εκτιμώντας :

ότι η πολιτική των αγορών και τιμών που βασίζεται στις σύγχρονες εκμεταλλεύσεις, είναι το κύριο όργανο της κοινής γεωργικής πολιτικής ότι μια τέτοια πολιτική αξιοποιείται πλήρως μόνο αν ενταχθεί σ' ένα σύνολο που περιλαμβάνει μια δυναμική κοινωνικοδιαρθρωτική πολιτική και την εφαρμογή των κανόνων ανταγωνισμού της συνθήκης

ότι, σε πολλές περιπτώσεις, τα πλεονάσματα δεν μπορούν να διατεθούν πλέον υπό κανονικές συνθήκες ούτε στις αγορές εξαγωγής ούτε στην εσωτερική αγορά ότι, για να μειωθούν τα έξοδα του προϋπολογισμού που απορρέουν από τη διάθεση των πλεονασμάτων στις αγορές των τρίτων χωρών και να ενθαρρυνθεί περισσότερο η κατανάλωση στην εσωτερική αγορά, θα πρέπει να συνεχιστεί η περιοριστική πολιτική των τιμών ότι, λαμβανομένου υπόψη, αφενός, του νέου καθεστώτος παρέμβασης και, αφετέρου, της μεταγενέστερης εφαρμογής του σταθεροποιητικού μηχανισμού που αναφέρεται στο άρθρο 4β παράγραφος 3 του κανονισμού ( ΕΟΚ ) αριθ . 2727/75, ο στόχος αυτός μπορεί να επιτευχθεί με τη διατήρηση για την περίοδο 1989/90, της τιμής παρέμβασης του μαλακού σίτου, της κριθής, της σίκαλης, του αραβοσίτου και του σόργου που εφαρμοζόταν κατά την προηγούμενη περίοδο

ότι, στα πλαίσια μιας ποιοτικής πολιτικής, θα πρέπει να υποστηριχθεί η παραγωγή αρτοποιήσιμου μαλακού σίτου ανώτερης ποιότητας, καθώς και η παραγωγή αρτοποιήσιμης

σίκαλης ότι, για το σκοπό αυτό, ενδείκνυται να διατηρηθεί η εφαρμογή της ειδικής προσαύξησης για το μαλακό αρτοποιήσιμο σίτο και για την αρτοποιήσιμη σίκαλη ότι θα πρέπει, εντούτοις, να προσαρμοσθεί σχετικά το επίπεδο της ειδικής προσαύξησης, για να ληφθεί υπόψη η μεταγενέστερη μείωση της τιμής παρέμβασης που προβλέπεται στο άρθρο 4β παράγραφος 3 του κανονισμού ( ΕΟΚ ) αριθ . 2727/75

ότι, όσον αφορά το σκληρό σίτο, το Συμβούλιο άρχισε το 1986/87 μια προσέγγιση της τιμής παρέμβασης προς εκείνη του μαλακού σίτου ότι, λαμβάνοντας υπόψη, αφενός μεν, τη σχέση των σημερινών τιμών μεταξύ των εν λόγω σιτηρών και, αφετέρου, την ανισορροπία που διαπιστώθηκε στην αγορά του σκληρού σίτου, είναι σκόπιμη η συνέχιση της πολιτικής προσέγγισης ότι, για το σκοπό αυτό, θα πρέπει να μειωθεί επιπροσθέτως η τιμή παρέμβασης του σκληρού σίτου

ότι η εφαρμογή του άρθρου 68 της πράξης προσχώρησης της Ισπανίας και της Πορτογαλίας οδήγησε την Ισπανία σε επίπεδο τιμών διαφορετικό από το επίπεδο των κοινοτικών τιμών ότι, κατ' εφαρμογή του άρθρου 70 παράγραφος 1 της πράξης προσχώρησης, κάθε χρόνο στην αρχή της περιόδου εμπορίας πρέπει να πραγματοποιείται προσέγγιση των ισπανικών τιμών προς τις κοινοτικές τιμές ότι τα κριτήρια που προβλέπονται γι' αυτήν την προσέγγιση οδηγούν στον καθορισμό των ισπανικών τιμών στο επίπεδο που αναφέρεται παρακάτω για τα σιτηρά, εκτός από το μαλακό σίτο και τον αραβόσιτο ότι, λαμβάνοντας υπόψη τις τροποποιήσεις των μηχανισμών παρέμβασης μετά την προσχώρηση, ενδείκνυται να ευθυγραμμισθεί, από την περίοδο εμπορίας 1989/90, η ισπανική τιμή παρεμβάσεως του μαλακού σίτου και του αραβοσίτου προς την τιμή που ισχύει στην υπόλοιπη Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Για την περίοδο εμπορίας 1989/90, οι τιμές που εφαρμόζονται στον τομέα των σιτηρών καθορίζονται στο παράρτημα .

Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την έναρξη της περιόδου εμπορίας 1989/90 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P . SOLBES

( 1 ) ΕΕ αριθ . L 281 της 1.^11.^1975, σ . 1 .

( 2 ) Βλέπε σελίδα 1 της παρούσας Επίσημης Εφημερίδας .

( 3 ) ΕΕ αριθ . C 82 της 3.^4.^1989, σ . 2 .

( 4 ) ΕΕ αριθ . C 120 της 16.^5.^1989 .

( 5 ) Γνώμη που διατυπώθηκε στις 31 Μαρτίου 1989 ( δεν έχει ακόμα δημοσιευθεί στην Επίσημη Εφημερίδα ). ΠΑΡΑΡΤΗΜΑ ( Ecu/τόνο )

( Ecu/τόνο )

ΜΑΛΑΚΟΣ ΣΙΤΟΣ

ΑΡΑΒΟΣΙΤΟΣ

Τιμή παρέμβασης^(;)179,44

Τιμή παρέμβασης179,44

Κοινή ενδεικτική τιμή247,78

Κοινή ενδεικτική τιμή225,48

ΣΙΚΑΛΗ

ΣΟΡΓΟ

Τιμή παρέμβασης^($)170,47

Τιμή παρέμβασης170,47

Κοινή ενδεικτική τιμή225,48

Κοινή ενδεικτική τιμή225,48

ΚΡΙΘΗ

ΣΚΛΗΡΟΣ ΣΙΤΟΣ

Τιμή παρέμβασης170,47

Τιμή παρέμβασης - Κοινότητα των Δέκα261,09

- Ισπανία222,51

Κοινή ενδεικτική τιμή225,48

Κοινή ενδεικτική τιμή315,39

(;) Η τιμή αυξάνεται κατά 3,48 Ecu ανά τόνο για το μαλακό αρτοποιήσιμο σίτο που ανταποκρίνεται στα ειδικά ποιοτικά κριτήρια που προβλέπονται στον κανονισμό ( ΕΟΚ ) αριθ.^1570/77 .

($) Η τιμή αυξάνεται κατά 8,70 Ecu ανά τόνο για την αρτοποιήσιμη σίκαλη που ανταποκρίνεται στα ειδικά ποιοτικά κριτήρια που προβλέπονται στον κανονισμό ( ΕΟΚ ) αριθ.^1570/77 .